Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
LoveIsrael.org.
Baruch, ole hyvä.
Luemme Raamatusta, että Jumala on rakkaus. Se on totta.
Jumala rakastaa vanhurskautta, pyhyyttä, -
asioita, jotka ovat linjassa Hänen luonteensa kanssa.
Mutta koska Jumala rakastaa niitä asioita, -
jos me elämme tottelemattomuudessa Jumalan luonteelle, -
sellaisia ominaisuuksia Jumala vihaa.
Raamattu sanoo selvään sävyyn, että Jumala ei pidä kapinallisuudesta.
Hän vertaa kapinallisuutta noituuteen.
Meidän täytyy kysyä itseltämme, olemmeko me nöyriä ja kuuliaisia -
ja yritämmekö me elää vanhurskaasti -
Jumalan kirkkautta ja totuutta heijastaen.
Kun teemme niin, saamme siunauksia.
Kun emme, tulemme huomaamaan, että Jumala toimii meitä vastaan.
Juuri sen näemme tämän viikon tekstistämme.
Ota esiin Raamattusi ja katso kanssani Danielin lukua 4.
Kahden viime viikon aikana näimme, -
että Jumala antoi vahvan sanoman kuningas Nebukadnessarille.
Puhun tapahtumasta, johon liittyivät Sadrak, Meesak ja Abednego.
He olivat uskollisia Israelin Jumalalle -
eivätkä kumartaneet epäjumalille.
Kuten näimme, sen seurauksena heidät heitettiin tuliseen pätsiin.
Pätsi oli kuumennettu paljon tavallista kuumemmaksi.
Mutta Jumala pelasti heidät.
Se kertoo Jumalasta, joka on kaikkivaltias ja joka todella vapahtaa.
Kun Nebukadnessar katsoi pätsiin, -
hän näki, ettei tuli vahingoittanut näitä miehiä.
Lisäksi hän näki, että heidän kanssaan oli siellä joku neljäskin, -
joku, joka näytti Ihmisen Pojalta.
Puhumme tässä Jeshuasta Messiaasta.
On tärkeää nähdä tässä, että Jumala antoi Nebukadnessarille ilmestyksen.
Luvun 3 lopussa kerrotaan, että Nebukadnessar ymmärsi jotain.
Hän ymmärsi, että Israelin Jumala, -
kolmen uskollisen miehen, Sadrakin, Meesakin ja Abednegon Jumala, -
on ainoa tosi Jumala ja ylistyksen arvoinen.
Meidän pitää muistaa tuo toteamus, kun avaamme luvun 4.
Kuten sanoin, katso kanssani lukua 4.
Arameankielisessä Raamatussa -
luku 3 jatkuu vielä muutaman jakeen verran.
Mutta englanninkielisessä Raamatussa luku vaihtuu jo nyt.
"Kuningas Nebukadnessar kaikille kansoille, kansakunnille ja kielille, -
jotka asuvat kaiken maan päällä".
Jumala antoi Nebukadnessarille sanoman ja ilmestyksen.
Hän otti sen vastaan, ja hän teki jotain suurenmoista.
Hän kertoi sen kaikille maan päällä -
eli kaikille alamaisilleen valtakunnassa.
Hän teki oikein. Nebukadnessar puhui -
"kaikille kansoille, kansakunnille ja kielille, -
jotka asuvat kaiken maan päällä: suuri olkoon teidän rauhanne!"
Miksi hän sanoi tässä kohdassa "suuri olkoon teidän rauhanne"?
Vastaus on yksinkertainen.
Totuus on se, että Jumala, Israelin Jumala, on ainoa tosi Jumala.
Hänellä on Poika, Messias Jeshua, joka on Vapahtaja.
Hän voi vapauttaa meidät suuresta vainosta, hädästä ja ahdingosta.
Hän voitti jopa kuoleman.
Kun ymmärrämme tämän totuuden ja taivumme sen alle, -
meillä voi olla ylitsevuotava rauha, -
mikä tässä tapauksessa on tyytyväisyyttä, iloa ja tyydytystä, -
jonka Jumala antaa ihmiselle -
ja joka ei riipu mistään maallisesta, lihallisesta tai materiaalisesta, -
vaan joka perustuu suhteeseen Jumalan kanssa.
Luetaan seuraava jae.
"Minä olen nähnyt hyväksi ilmoittaa ne tunnusteot ja ihmeet, -
jotka korkein Jumala on minulle tehnyt."
Huomaa, että hän sanoo: "korkein Jumala".
Se on tapa sanoa, että Israelin Jumala on ylin.
Hän on kaikkien asioiden yläpuolella.
Tämä sana puhuu auktoriteetista.
Tämä on asia, josta emme kuule tarpeeksi.
Meidän tulisi aina lähestyä Jumalaa ymmärtäen, että Hän on auktoriteetti.
Kaiken elämässämme tulisi olla alisteista Hänelle.
Vielä kerran: "korkein Jumala". Seuraava jae.
"Kuinka suuret ovat hänen tunnustekonsa -
ja kuinka voimalliset hänen ihmeensä!
Hänen valtakuntansa on iankaikkinen valtakunta -
ja hänen valtansa pysyy suvusta sukuun."
Jumalan valtakunta on siis ikuinen.
Nebukadnessar tiesi sen.
Se ilmoitettiin hänelle hyvin henkilökohtaisesti.
Lukiessamme näitä alkujakeita huomaamme, -
että Nebukadnessar on oikeassa.
Hän teki oikein. Mutta tämä on avain.
Tämä on tämänpäiväisen tutkimuksemme perustus.
Jatkammeko asioissa, jotka ovat tosia?
Kun Jumala ilmoittaa meille jotain ja ymmärrämme sen -
ja kun Hän antaa meille tietoa, vaellammeko sen tiedon totuudessa -
vai lankeammeko pois ja luisumme takaisin entisiin asioihin?
Asioihin, jotka olisi pitänyt heittää pois ja hylätä ikuisiksi ajoiksi.
Huomaa, mitä tapahtuu, jae 4.
"Minä Nebukadnessar elin rauhassa [ja levossa] huoneessani -
ja [minua virvoitettiin]". Tämä sana, 'virvoitus', on tärkeä.
Sillä voi usein olla hengellisiä seurauksia.
Haluan korostaa sitä, sillä seuraava sana tekstissä -
on yleensä käännetty englannissa 'palatsiksi'.
Mutta näemme, että hän oli kotonaan lepäämässä.
Seuraava sana liittyy virvoitukseen. Siinä on myös hengellisiä sävyjä.
Sana tässä ei niinkään tarkoita 'palatsia', -
vaan siinä on myös uskonnollisia ja hengellisiä sävyjä.
Sana voi tarkoittaa myös 'pyhäkköä'.
Huomaamme siis tästä, -
että vaikka Jumala oli ilmoittanut Nebukadnessarille, kuka Hän on, -
Nebukadnessar palaa pakanalliseen pyhäkköön.
Huomaa, mitä tapahtuu. Jae 5.
"Minä näin unen, ja se peljästytti minut".
Uni siis pelästytti häntä.
Sitten kerrotaan, että uni sai hänet ajattelemaan.
Sana tarkoittaa, että asia pyöri hänen mielessään.
Uni siis kiinnitti hänen huomionsa merkittävällä tavalla.
Hän ajatteli ajattelemistaan.
"[J]a unikuvat, joita minulla oli vuoteessani, minun pääni näyt, -
kauhistuttivat minut."
Jae 3 eli jae 6 meidän Raamatuissamme.
"Niin minä annoin käskyn tuoda eteeni kaikki Baabelin viisaat".
Tämä on ongelma. Nebukadnessar tunsi Danielin.
Huomaamme tässä, että Daniel oli se, jolta asiaa olisi pitänyt kysyä.
Mutta kuningas kääntyi jälleen Baabelin viisaiden puoleen.
Hän ei tajunnut, että on olemassa Israelin Jumala -
ja on olemassa Israelin kansa, Juuda, jonka kuningas oli tuonut Babyloniin.
Mutta hän ei hyödyntänyt heitä. Hän ei ymmärtänyt, -
että he olivat siellä hänelle siunaukseksi.
Hän ei ymmärtänyt Jumalan järjestystä ja ohjelmaa -
ilmestyksen saamiseksi, -
ja kun nöyrrymme ilmestyksen edessä, siitä seuraa siunaus.
Jae 6.
"Niin minä annoin käskyn tuoda eteeni kaikki Baabelin viisaat, -
että he ilmoittaisivat minulle unen selityksen."
Huomaamme, että Danielin kirja sisältää monia unia.
Nebukadnessar oli nähnyt yhden unen jo aiemmin.
Silloin hän ei muistanut, mitä unta hän oli nähnyt.
Silloinkin hän kutsui koolle -
johtajansa, viisaat, noidat, velhot ja muut, -
jotta he kertoisivat unen ja myös sen selityksen.
He eivät pystyneet siihen.
He sanoivat: "Jos kerrot meille unen, voimme selittää sen."
"Et voi odottaa meiltä selitystä, ellet ensin kerro unta."
Mutta Daniel pystyi siihen. Ja nyt näemme jotain muuta.
Tämän katkelman yksi sanoma on se, -
miten riittämättömiä, kyvyttömiä ja petollisia nämä henkilöt ovat.
Tämä on etenevää ilmestystä meille lukijoille.
Huomaamme näistä henkilöistä, noidista, velhoista, taikureista, -
niin kutsutuista Baabelin viisaista jotain.
Hehän sanoivat: "Jos kerrot meille unen, me selitämme sen."
Nyt he saavat tietää unen. Kuningas kertoo sen. Hän muisti sen.
Mutta siltikään he eivät osaa selittää sitä.
Se, mitä he sanoivat aiemmin, ei ollut totta.
Raamatun selonteon perusteella he olivat siis huijareita.
Jae 7.
"Silloin tulivat tietäjät, [chartumim, 'viisaat', tärkeä sana] -
noidat, kaldealaiset ja tähtienselittäjät, -
ja minä kerroin heille unen, -
mutta he eivät voineet ilmoittaa minulle sen selitystä."
Jae 8.
"Mutta viimein tuli minun eteeni Daniel, -
jonka nimi on [...] Beltsassar".
Se oli pakanallinen nimi. Tässä sanotaan: -
"jonka nimi on minun jumalani nimen mukaan Beltsassar".
Yksi toiveeni näissä opetuksissa on se, -
että paitsi kuuntelet minun sanojani, -
opit myös oikean menetelmän, kuinka ymmärtää Raamattua.
Kun tutkimme, tekstissä on vihjeitä.
Raamatun tekstissä on aina vihjeitä. Jumala haluaa, että nappaamme ne.
Ne auttavat meitä käsittämään, mitä tekstissä sanotaan, -
jotta ymmärrämme asian oikein.
Miksi on tärkeää ymmärtää oikein?
Jotta osaamme soveltaa sitä ja osoittaa Raamatun totuutta.
Siksi Jumala pelasti meidät. Siksi olemme täällä edelleen.
Jotta voimme osoittaa Raamatun totuutta elämässämme.
Ellei se kiinnosta sinua, et ole tosissasi Jumalasta.
Ellei se ole päämääräsi ja kaipuusi, -
ellet suhtaudu näihin asioihin palavasti, -
et ole Jumalan palvelija.
Nebukadnessar oli siis antanut Danielille uuden nimen.
Nimellä 'Beltsassar' on merkitys.
Siinä on nimi 'baal', Nebukadnessarin jumala.
Nimi tarkoittaa: 'baal on puolustaja'.
Ongelma on tämä. Nebukadnessar uskoi virheellisesti, -
että baal, hänen jumalansa, epäjumala, -
antoi Danielin Nebukadnessarin hyväksi.
Sen nimi paljastaa. Se on virhekäsitys.
Danielista sanotaan: -
"[hänessä] on pyhien jumalien henki".
Kirjaimellisesti tässä sanotaan: 'pyhän jumalan henki'.
Valtaosassa käännöksiä sana 'jumala' on monikossa.
Niissä sanotaan, että Danielissa on pyhien jumalten henki.
Näkemykseni mukaan se on virhe.
Se on monikossa, mutta pitää muistaa eräs asia.
Sana 'Elohim' on hepreassa monikko.
Hepreassa ja arameassa on monta sellaista sanaa, -
jotka ovat monikkomuodossa mutta tarkoittavat yksikköä.
Niin on myös tässä.
Meille siis kerrotaan tässä, että Danielissa on pyhän Jumalan henki, -
ei pyhien jumalten henki.
Se tulee ymmärtää oikein, sillä on vain yksi Jumala.
Danielissa on siis pyhän Jumalan Henki.
"[J]a minä kerroin hänelle unen".
Jae 9.
Beltsassar oli tietäjien päällikkö.
Voi sanoa, että hän oli heidän esimiehensä.
Nebukadnessar kertoi hänelle, -
sillä hän tiesi, että hänessä oli pyhän Jumalan Henki.
Nebukadnessar puhuu. "Tiedän, että sinussa on pyhän Jumalan Henki -
ja että mitkään salatut asiat -
eivät ole vaikeita sinulle."
"Tämä on se näky, jonka unessani näin."
"Sano, mikä on sen selitys."
Jae 10.
Seuraavaksi meille kerrotaan Nebukadnessarin uni.
Huomatkaa, mitä tapahtuu. Hän sanoo, jae 10.
"Nämä olivat minun pääni näyt, jotka minulla oli vuoteessani.
Minä näin: Katso, oli puu keskellä maata".
Tässä käytetty sana liittyy maahan.
Meidän tuleekin ymmärtää, -
että sanomalla on maailmanlaajuisia vaikutuksia.
Se, mitä tutkimme erityisesti Danielin kirjassa, paljastaa, -
että kun tarkastelemme valtakunta- odotusta eli odotamme valtakuntaa, -
tutkimme viimeisten päivien asioita.
Tutkimme nyt Danielin kirjan alkuosaa.
Kun siirrymme kohti kirjan loppuosaa, -
painotus siirtyy viimeisiin päiviin, 'aharit hajamim'.
Kaiken, mitä Danielin kirjasta opimme, -
tulisi auttaa meitä tietämään kaksi asiaa.
Tapahtumat. Kuinka tunnistaa lopunaikojen tapahtumat -
ja ymmärtää muita profetioita, -
jotta meillä olisi oikea näkökulma tuleviin tapahtumiin.
Miksi se on tärkeää?
Jotta voimme elää kuuliaisuudessa ja jotta meidät havaitaan uskollisiksi.
Muista, mitä Messias Jeshua sanoi, -
kun Hän puhui paluustaan.
"[K]un Ihmisen Poika tulee, löytäneekö hän uskoa maan päältä?"
Meidän täytyy tajuta asia, joka on myös tämän opetussarjan tarkoitus: -
antaa meille Raamatun totuus, jotta meidät havaittaisiin uskollisiksi -
viimeisinä aikoina, jos olemme täällä.
Uskon, etteivät viimeiset ajat ole kovin kaukana.
Danielin kirjalla ja tutkimuksillamme on tärkeä merkitys meille tänään, -
kun näemme tiettyjä asioita, jotka nyt tapahtuvat maailmassa.
Katsotaan jälleen tekstiä.
Luemme jakeesta 10, jakeen keskeltä.
"Katso, oli puu keskellä maata, ja sen korkeus oli suuri."
Jae 11.
"Puu kasvoi ja vahvistui, -
niin että sen latva ulottui taivaaseen".
Tällä valtakunnalla on siis hengellinen seuraus.
Sillä on hengellisiä vaikutuksia, sillä se ulottuu taivaaseen asti.
Tulemme näkemään, että se, mistä puhumme, liittyy valtakuntaan.
Opimme tästä valtakunnasta ja sen johtajasta, Nebukadnessarista, jotain,-
mikä auttaa meitä ymmärtämään viimeisten päivien tapahtumia.
Siitä lisää aikanaan.
Uudelleen.
"Puu kasvoi ja vahvistui, niin että sen latva ulottui taivaaseen -
ja se näkyi kaiken maan ääriin."
Valtakunnan valta ja hallinto kattoivat koko maailman.
Mennään eteenpäin jakeeseen 12.
"Sen lehvät olivat kauniit ja sen hedelmät suuret, -
ja siinä oli ravintoa [ruokaa] kaikille.
Sen alla etsivät varjoa kedon eläimet, -
ja sen oksilla asuivat taivaan linnut, -
ja kaikki liha sai siitä ravintonsa."
Se oli siis huolenpitäjä. Se oli äärimmäisen hyvinvoiva.
Se oli materiaalisesti menestyvä.
Tämä on siis lopunaikojen valtakunta.
Ja meidän täytyy ymmärtää viitekehys.
Ilmestyskirjan luvussa 17, -
jota tutkimme jokin aika sitten, -
puhuimme siitä, miten Johannes näki näyn valtakunnasta, -
seitsenpäisestä pedosta.
Päät olivat Egypti, Assyria, Babylon, -
Meedio-Persia, Kreikka, Rooma, ja sitten tuli seitsemäs, -
joka olisi viimeinen.
Mutta tuli vielä yksi ilmestystieto.
Tulisi kahdeksaskin valtakunta.
Nämä ovat siis tärkeitä valtakuntia.
Tässä sanotaan, että kahdeksas tulee seitsemännestä.
Sen voi ymmärtää myös niin, -
että viimeinen on seitsemäs ylösnousseena.
Seitsemännellä ja kahdeksalla on yhteys kaikkiin aiempiin.
Kun nyt tutustumme näihin valtakuntiin Danielin kirjassa, -
meille annetaan pieniä palasia viisautta ja tietoja, -
jotta ymmärtäisimme paremmin lopunaikoja.
Tämä valtakunta on vahva, voimakas ja laajeneva.
Se on koko maailman ravitsija ja huolenpitäjä.
Jae 13.
"Minä näin pääni näyissä, joita minulla oli vuoteessani: -
katso, [valvoja]". Se on toinen enkeliä tarkoittava sana.
"...pyhä enkeli astui alas taivaasta."
Jae 14.
"Hän huusi voimallisesti ja sanoi näin: -
hakatkaa puu poikki -
ja karsikaa sen oksat, -
riipikää sen lehvät ja hajottakaa sen hedelmät."
Tulee siis tuomio. Huomatkaa, mitä tässä sanotaan.
Tekstissä mainitaan 'valvoja'. Se on tärkeä termi.
Tutkijat ovat yksimielisiä siitä, että se oli enkeli.
Taaskaan 'enkeli' ei välttämättä tarkoita -
luotua olentoa, jolla on siivet ja sädekehä, -
niin kuin tavallisesti ajatellaan.
Heprean sana 'malak' tarkoittaa yksinkertaisesti: 'lähetetty'.
Eräässä mielessä tiedämme muualta, 1. Moos. kirjasta, -
että Messiasta, joka ei ole luotu ja joka on ikuinen -
ja joka on aina ollut olemassa, -
kutsutaan myös nimellä 'malak', 'sanansaattaja', 'lähetetty'.
Lisäksi tässä esiintyy sana 'pyhä'.
On tärkeää, että ymmärrämme sanan 'pyhä'.
Olemme puhuneet siitä jo aiemmin. Se liittyy tarkoitukseen.
Tämä enkeli oli valvoja, ja hän näki jotain ja vastasi siihen.
Hän tuli alas taivaasta Jumalan tarkoituksia varten.
Huomatkaa. Hän toi tälle valtakunnalle tuomion.
Katsopa jakeen 14 loppua.
"Paetkoot eläimet sen alta ja linnut sen oksilta."
Jae 15. Tämä on tärkeä kohta.
"Mutta sen kanto juurineen jättäkää maahan".
Vaikka tämä valtakunta kaadettiin, -
sen juuret ja kanto jätettiin maahan.
Ja huomaa, että ne vielä virkoavat. Tämä on tärkeää.
Se enteilee ennalleen asettamista, uudelleen ilmestymistä, -
ylösnousemista, kuten aiemmin sanoin. Valtakunta tekee vielä paluun.
Luetaan jakeen 15 keskeltä.
"[Se kaadettiin] rauta- ja vaskikahleissa -
kedon ruohikkoon.
Taivaan kasteesta hän kastukoon, -
ja niinkuin eläinten -
olkoon hänen osansa maan ruoho."
Tämä puu tulee siis säilymään hengissä.
Näemme tästä, että sen päälle sataa.
Sitä tullaan myös kohtelemaan kuin eläintä eikä niin kuin ihmistä.
Näemme pian, miksi. Luetaan jae 16.
"Hänen [valtakunnan hallitsijan] sydämensä muutetaan, -
niin ettei se ole ihmisen sydän, ja hänelle annetaan eläimen sydän.
Ja niin kulukoon häneltä seitsemän aikaa [vuotta]."
On tärkeää nähdä, että kuluu seitsemän vuotta.
Kun pääsemme Danielin kirjan lukuun 9 parin kuukauden päästä, -
näemme, että numero seitsemän on lopunaikoina erittäin tärkeä.
Vielä jae 17.
"Tämä on säädetty enkelien [valvojien] päätöksellä, -
ja niin ovat tästä asiasta pyhät sanoneet, -
että elävät tietäisivät -
Korkeimman hallitsevan ihmisten valtakuntaa -
ja antavan sen, kenelle hän tahtoo, -
ja asettavan sen päämieheksi ihmisistä halvimman."
Mitä opimme tästä? Jumala hallitsee.
Tähänastisen profetian pääsanoma Dan. 4:n alkuosassa on se, -
että Jumalalla on täysi hallintavalta.
Tarkoittaako se, että kaikki, mitä tapahtuu, on Jumalan syytä?
Ei tietenkään.
Monesti Jumala sallii asioita, ja sitten Hän tuomitsee asiat.
Meillä todella on tietty vastuu teoistamme.
Jumalan täysi hallintavalta opetetaan oikealla tavalla tässä kohdassa.
Päätämme tähän. Ensi viikolla jatkamme -
Danielin tärkeän 4. luvun tutkimista -
ja lopunaikojen periaatteiden oppimista.
Shalom Israelista!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz